**LEHDISTÖTIEDOTE 4.6.2025 klo 13.00 – VALOR Partners**

**Hyvinvointialueiden olisi aika siirtyä suoritepohjaisuudesta eteenpäin** – **kokonaisvaltaisilla ulkoistamismalleilla säästöjä ja laadukkaampia palveluja**

**Tällä hetkellä hyvinvointialueet pyrkivät säästöihin oman toiminnan toimenpiteiden lisäksi leikkaamalla ostopalveluja. Huonosti suunniteltu**i**na ostopalveluiden leikkaukset eivät tuo pitkällä aikavälillä kustannussäästöjä~~,~~ ja voivat lopulta johtaa kokonaiskustannusten nousuun. VALOR Partnersin uusimman toimialakatsauksen\* mukaan kestävämpi ratkaisu olisi luoda järkeviä, pitkäaikaisia yhteistyömalleja yksityisen ja kolmannen sektorin kanssa.**

Yksittäisenä esimerkkinä ikääntyneiden ympärivuorokautisen palveluasumisen peittävyys on laskussa samaan aikaan, kun palvelun tarve kasvaa. Alueet ovat vähentäneet palvelun ostoja yksityiseltä ja kolmannelta sektorilta, näiden vapaasta kapasiteetista huolimatta.

– Tehostettuun palveluasumiseen jonottava asiakas voi joutua odottamaan paikkaa terveyskeskusosastolla tai turvautumaan merkittävissä määrin muihin sote-palveluihin. Tehostettu palveluasuminen olisi tämänkaltaisissa tilanteissa kokonaiskustannuksiltaan järjestäjälle edullisempi ratkaisu, sanoo sote-konsultoinnin kokenut asiantuntija **Tuomas Nenonen**.

VALORin näkemyksen mukaan oikein toteutettuna ulkoistetut terveys- ja hoivapalvelut ovat sekä edullisempia että laadukkaampia, kuin julkisesti tuotetut. VALORin sosiaali- ja terveysalan asiakkuuksista vastaava **Jussi Ailisto** kannustaa hyvinvointialueita arvioimaan kokonaisvaltaisempia ulkoistamismalleja, joilla saadaan käyttöön yksityisen ja kolmannen sektorin kaikki vahvuudet palvelutuotannossa.

– Suoritepohjainen transaktiomalli estää yksityisen sektorin kehityspotentiaalin hyödyntämistä. Tarvitsemme sopimuksia, jotka palkitsevat laadusta ja tuloksista, ei suoritteista, Ailisto sanoo.

Myös digipalveluissa on kehitysvaraa. Yksityiset toimijat ovat investoineet digitaalisiin ratkaisuihin erityisesti terveyspalveluissa jo pitkään ja voivat tehostaa julkisesti rahoitettuja palveluita.

VALOR korostaa, että hyvinvointialueet tarvitsevat vahvaa järjestämis- ja hankintaosaamista, jotta markkinatoimijoiden vahvuudet voidaan hyödyntää fiksusti ja vastuullisesti.

– Yksityinen sektori on hyvä renki, mutta huono isäntä. Tarvitsemme yhteisiä tavoitteita ja pitkäjänteisiä yhteistyömalleja, tiivistää Ailisto.

**Lisätietoja:**

 Jussi Ailisto, 040 687 0743, jussi.ailisto@valor.fi

Tuomas Nenonen, 050 367 8308, tuomas.nenonen@valor.fi

**Linkit:**

 [www.valor.fi](http://www.valor.fi/) [www.linkedin.com](http://www.linkedin.com/)

**Lisätietoja yrityksestä:** VALOR Partners on suomalainen, itsenäinen liikkeenjohdon konsultointiin ja investointipankkitoimintaan erikoistunut yritys, joka on perustettu vuonna 2011. Yrityksen liikevaihto vuonna 2024 oli 9,6 miljoonaa euroa ja henkilöstön määrä 46. \*VALOR Partners on julkaissut vuosittaisia toimialakatsauksia vuodesta 2015 lähtien.